ddrg/super_eurlex huggingface dataset:
Artikel 88

1. Kommissionen foretager sammen med medlemsstaterne en løbende undersøgelse af de støtteordninger, som findes i disse stater. Den foreslår dem sådanne foranstaltninger, som fællesmarkedets funktion eller gradvise udvikling kræver.

2. Finder Kommissionen — efter at have givet de interesserede parter en frist til at fremsætte deres bemærkninger — at en støtte, som ydes af en stat eller med statsmidler, ifølge artikel 87 ikke er forenelig med fællesmarkedet, eller at denne støtte misbruges, træffer den beslutning om, at den pågældende stat skal ophæve eller ændre støtteforanstaltningen inden for den tidsfrist, som Kommissionen fastsætter.

Såfremt den pågældende stat ikke retter sig efter denne beslutning inden udløbet af den fastsatte frist, kan Kommissionen eller en anden interesseret stat, uanset bestemmelserne i artiklerne 226 og 227, indbringe sagen direkte for Domstolen.

På begæring af en medlemsstat kan Rådet med enstemmighed beslutte, at en af denne stat ydet eller planlagt støtte, uanset bestemmelserne i artikel 87 eller de i artikel 89 nævnte forordninger, skal betragtes som forenelig med fællesmarkedet, hvis ganske særlige omstændigheder berettiger en sådan beslutning. Har Kommissionen indledt den i dette stykkes første afsnit fastsatte fremgangsmåde med hensyn til denne støtteforanstaltning, bevirker den pågældende stats begæring til Rådet, at sagens behandling udsættes, indtil Rådet har taget stilling til spørgsmålet.

Dog træffer Kommissionen beslutning, såfremt Rådet ikke har taget stilling inden tre måneder efter, at begæringen er fremsat.

3. Kommissionen skal underrettes så betids om enhver påtænkt indførelse eller ændring af støtteforanstaltninger, at den kan fremsætte sine bemærkninger hertil. Er Kommissionen af den opfattelse, at det påtænkte er uforeneligt med fællesmarkedet i henhold til artikel 87, iværksætter den uopholdeligt den i stk. 2 fastsatte fremgangsmåde. Den pågældende medlemsstat må ikke gennemføre de påtænkte foranstaltninger, før den nævnte fremgangsmåde har ført til endelig beslutning.

--------------------------------------------------
12006E006

Traktaten om oprettelse af det Europæiske Fællesskab (Konsolideret udgave) - Første del - Principperne - Artikel 6



EU-Tidende nr. C 321 E af 29/12/2006 s. 0046 - 0046

EF-Tidende nr. C 325 af 24/12/2002 s. 0042 - konsolideret udgave

EF-Tidende nr. C 340 af 10/11/1997 s. 0183 - konsolideret udgave
12006E055

Traktaten om oprettelse af det Europæiske Fællesskab (Konsolideret udgave) - Tredje del - Fællesskabets politikker - AFSNIT III - Den frie bevægelighed for personer, tjenesteydelser og kapital - Kapitel 3 - Tjenesteydelser - Artikel 55



EU-Tidende nr. C 321 E af 29/12/2006 s. 0063 - 0063

EF-Tidende nr. C 325 af 24/12/2002 s. 0056 - konsolideret udgave

EF-Tidende nr. C 340 af 10/11/1997 s. 0198 - konsolideret udgave

EF-Tidende nr. C 224 af 31/08/1992 s. 0024 - konsolideret udgave

(EØF-traktaten - ingen publikationsreference)
Artikel 47

1. For at lette adgangen til at optage og udøve selvstændig erhvervsvirksomhed udsteder Rådet efter fremgangsmåden i artikel 251 direktiver om gensidig anerkendelse af eksamensbeviser, certifikater og andre kvalifikationsbeviser.

2. Med samme mål for øje udsteder Rådet efter fremgangsmåden i artikel 251 direktiver om samordning af medlemsstaternes love og administrativt fastsatte bestemmelser om adgangen til at optage og udøve selvstændig erhvervsvirksomhed. Rådet udsteder med enstemmighed under hele den i artikel 251 omhandlede fremgangsmåde direktiver, hvis gennemførelse i mindst én af medlemsstaterne medfører en ændring af bestående lovgivningsprincipper for erhvervsreguleringen, der vedrører uddannelse og adgangsbetingelser for fysiske personer. I andre tilfælde træffer Rådet afgørelse med kvalificeret flertal.

3. For så vidt angår udøvelse af lægegerning eller lignende virksomhed eller af farmaceutisk virksomhed, forudsætter den gradvise ophævelse af restriktionerne en samordning af de betingelser, der er opstillet af de forskellige medlemsstater for udøvelse af sådanne erhverv.

--------------------------------------------------
Artikel 151

1. Fællesskabet bidrager til, at medlemsstaternes kulturer kan udfolde sig, idet det respekterer den nationale og regionale mangfoldighed og samtidig fremhæver den fælles kulturarv.

2. Fællesskabet skal ved sin indsats fremme samarbejdet mellem medlemsstaterne og om nødvendigt støtte og udbygge medlemsstaternes indsats på følgende områder:

- forbedring af kendskabet til og formidlingen af de europæiske folkeslags kultur og historie

- bevarelse og beskyttelse af den kulturarv, der er af europæisk betydning

- ikke-kommercielle udvekslinger

- kunstneriske og litterære frembringelser, herunder i den audiovisuelle sektor.

3. Fællesskabet og dets medlemsstater fremmer samarbejdet med tredjelande og med de internationale organisationer, der beskæftiger sig med kulturelle forhold, herunder navnlig Europarådet.

4. Fællesskabet tager hensyn til de kulturelle aspekter i sin indsats i henhold til andre bestemmelser i denne traktat, navnlig med henblik på at respektere og fremme sine kulturers mangfoldighed.

5. For at bidrage til virkeliggørelse af målene i denne artikel vedtager Rådet

- efter fremgangsmåden i artikel 251 og efter høring af Regionsudvalget: tilskyndelsesforanstaltninger, men uden at der er tale om nogen form for harmonisering af medlemsstaternes love og administrative bestemmelser; Rådet træffer afgørelse med enstemmighed under hele den i artikel 251 omhandlede fremgangsmåde

- med enstemmighed på forslag af Kommissionen: henstillinger.

--------------------------------------------------
Artikel 62

Rådet vedtager efter fremgangsmåden i artikel 67 og inden fem år efter Amsterdam-traktatens ikrafttræden:

1) foranstaltninger med henblik på i overensstemmelse med artikel 14 at sikre, at personer, uanset om de er unionsborgere eller tredjelandsstatsborgere, ikke kontrolleres ved passage af de indre grænser

2) foranstaltninger vedrørende passage af medlemsstaternes ydre grænser, hvori der fastlægges

a) standarder og procedurer, som medlemsstaterne skal følge ved udøvelse af personkontrol ved disse grænser

b) visumregler for forventet ophold i højst tre måneder, herunder

i) listen over de tredjelande, hvis statsborgere skal være i besiddelse af visum, når de passerer de ydre grænser, og dem, hvis statsborgere er fritaget for dette krav

ii) procedurer og betingelser for medlemsstaternes udstedelse af visa

iii) ensartet udformning af visa

iv) regler om et ensartet visum

3) foranstaltninger vedrørende de betingelser, på hvilke tredjelandsstatsborgere frit kan rejse inden for medlemsstaternes område i højst tre måneder.

--------------------------------------------------
12006E308

Traktaten om oprettelse af det Europæiske Fællesskab (Konsolideret udgave) - Sjette del - Almindelige og afsluttende bestemmelser - Artikel 308



EU-Tidende nr. C 321 E af 29/12/2006 s. 0179 - 0179

EF-Tidende nr. C 325 af 24/12/2002 s. 0153 - konsolideret udgave

EF-Tidende nr. C 340 af 10/11/1997 s. 0301 - konsolideret udgave

EF-Tidende nr. C 224 af 31/08/1992 s. 0078 - konsolideret udgave

(EØF-traktaten - ingen publikationsreference)
Artikel 129

Rådet kan efter fremgangsmåden i artikel 251 og efter høring af Det Økonomiske og Sociale Udvalg og Regionsudvalget vedtage tilskyndelsesforanstaltninger, der skal fremme samarbejdet mellem medlemsstaterne og støtte deres indsats på beskæftigelsesområdet gennem initiativer, der tager sigte på at udvikle en udveksling af oplysninger og gode erfaringer, og som skal sikre komparativ analysevirksomhed og rådgivning samt fremme fornyende metoder og evaluere erfaringer, navnlig ved hjælp af pilotprojekter.

Disse foranstaltninger indebærer ikke harmonisering af medlemsstaternes love og administrative bestemmelser.

--------------------------------------------------
Artikel 134

For at sikre, at gennemførelse af de handelspolitiske foranstaltninger, som medlemsstaterne har truffet i overensstemmelse med denne traktat, ikke hindres af fordrejninger i samhandelen, eller i tilfælde af, at forskelle mellem disse foranstaltninger medfører økonomiske vanskeligheder i en eller flere stater, retter Kommissionen henstilling om metoderne for det nødvendige samarbejde fra de andre medlemsstaters side. Gør Kommissionen ikke dette, kan den bemyndige medlemsstaterne til at træffe de nødvendige beskyttelsesforanstaltninger på de vilkår og i den nærmere udformning, som den fastsætter.

I tilfælde af uopsættelighed anmoder medlemsstaterne Kommissionen om bemyndigelse til selv at træffe de nødvendige foranstaltninger; Kommissionen udtaler sig hurtigst muligt, og de pågældende medlemsstater underretter derefter de øvrige medlemsstater. Kommissionen kan til enhver tid beslutte, at de pågældende medlemsstater skal ændre eller ophæve disse foranstaltninger.

Fortrinsvis skal sådanne foranstaltninger vælges, som medfører de mindste forstyrrelser i det fælles markeds funktion.

--------------------------------------------------
Artikel 15

Ved udarbejdelsen af forslagene med henblik på virkeliggørelsen af målene i artikel 14 tager Kommissionen hensyn til omfanget af den indsats, der inden for økonomier på forskellige udviklingstrin må gøres i den periode, i hvilken det indre marked oprettes, og den kan fremsætte forslag om hensigtsmæssige bestemmelser.

Hvis disse bestemmelser tager form af undtagelser, skal de være af midlertidig karakter og medføre de mindste forstyrrelser i fællesmarkedets funktion.

--------------------------------------------------
Ændringer i den primære ret efter republikken Bulgariens og Rumæniens tiltrædelse af den Europæiske union - IV. Protokol vedrørende vedtægterne for den Europæiske Investeringsbank



EU-Tidende nr. C 321 E af 29/12/2006 s. 0329 - 0331



ÆNDRINGER I DEN PRIMÆRE RET EFTER REPUBLIKKEN BULGARIENS OG RUMÆNIENS TILTRÆDELSE AF DEN EUROPÆISKE UNION Efter ikrafttrædelsen af traktaten om Republikken Bulgariens og Rumæniens tiltrædelse af Den Europæiske Union ændres følgende artikler således: IV. PROTOKOL VEDRØRENDE VEDTÆGTERNE FOR DEN EUROPÆISKE INVESTERINGSBANK 1. I artikel 3 indsættes Republikken Bulgarien og Rumænien. 2. I artikel 4, stk. 1, første afsnit: a) affattes indledningen således: "1. Banken tildeles en kapital på 164795737000 EUR, tegnet af medlemsstaterne med følgende beløb [1]:" b) indsættes følgende: "Bulgarien | 296000000 | Rumænien | 846000000" | 3. Artikel 11, stk. 2, første og tredje afsnit, affattes således: "2. Bestyrelsen består af 28 medlemmer og 18 suppleanter. […] Suppleanterne udnævnes af Styrelsesrådet for et tidsrum af fem år således: - to suppleanter udpeget af Forbundsrepublikken Tyskland - to suppleanter udpeget af Den Franske Republik - to suppleanter udpeget af Den Italienske Republik - to suppleanter udpeget af Det Forenede Kongerige Storbritannien og Nordirland - en suppleant udpeget efter fælles aftale af Kongeriget Spanien og Den Portugisiske Republik - en suppleant udpeget efter fælles aftale af Kongeriget Belgien, Storhertugdømmet Luxembourg og Kongeriget Nederlandene - to suppleanter udpeget efter fælles aftale af Kongeriget Danmark, Den Hellenske Republik, Irland og Rumænien - to suppleanter udpeget efter fælles aftale af Republikken Estland, Republikken Letland, Republikken Litauen, Republikken Østrig, Republikken Finland og Kongeriget Sverige - tre suppleanter udpeget efter fælles aftale af Republikken Bulgarien, Den Tjekkiske Republik, Republikken Cypern, Republikken Ungarn, Republikken Malta, Republikken Polen, Republikken Slovenien og Den Slovakiske Republik - en suppleant udpeget af Kommissionen.". [1] De anførte tal for Bulgarien og Rumænien er vejledende og bygger på Eurostats prognose for 2003. --------------------------------------------------
ÆNDRINGER I DEN PRIMÆRE RET EFTER REPUBLIKKEN BULGARIENS OG RUMÆNIENS TILTRÆDELSE AF DEN EUROPÆISKE UNION

Efter ikrafttrædelsen af traktaten om Republikken Bulgariens og Rumæniens tiltrædelse af Den Europæiske Union ændres følgende artikler således:

II. TRAKTATEN OM OPRETTELSE AF DET EUROPÆISKE FÆLLESSKAB

1. Artikel 57, stk. 1, sidste punktum, affattes således:

"For så vidt angår restriktioner, der eksisterer i henhold til national lovgivning i Bulgarien, Estland og Ungarn, er den relevante dato den 31. december 1999."

2. Artikel 189, stk. 2, affattes således:

"Antallet af medlemmer af Europa-Parlamentet må ikke overstige 736."

3. Med virkning fra begyndelsen af valgperioden 2009-2014 affattes første afsnit i artikel 190, stk. 2, således:

"2. Antallet af repræsentanter, der vælges i hver enkelt medlemsstat, fastsættes til:

Belgien | 22 |

Bulgarien | 17 |

Den Tjekkiske Republik | 22 |

Danmark | 13 |

Tyskland | 99 |

Estland | 6 |

Grækenland | 22 |

Spanien | 50 |

Frankrig | 72 |

Irland | 12 |

Italien | 72 |

Cypern | 6 |

Letland | 8 |

Litauen | 12 |

Luxembourg | 6 |

Ungarn | 22 |

Malta | 5 |

Nederlandene | 25 |

Østrig | 17 |

Polen | 50 |

Portugal | 22 |

Rumænien | 33 |

Slovenien | 7 |

Slovakiet | 13 |

Finland | 13 |

Sverige | 18 |

Det Forenede Kongerige | 72." |

4. I artikel 205, stk. 2, første afsnit, tilføjes følgende:

"Bulgarien | 10 |

Rumænien | 14." |

5. Artikel 205, stk. 2, andet og tredje afsnit, affattes således:

"Rådets afgørelser træffes med mindst 255 stemmer afgivet af et flertal af medlemmerne, der stemmer for, når de i henhold til denne traktat skal træffes på forslag af Kommissionen.

I alle andre tilfælde træffes Rådets afgørelser med mindst 255 stemmer, afgivet af mindst to tredjedele af medlemmerne, der stemmer for."

6. I artikel 258, stk. 2, tilføjes følgende:

"Bulgarien | 12 |

Rumænien | 15." |

7. I artikel 263, stk. 3, tilføjes følgende:

"Bulgarien | 12 |

Rumænien | 15." |

8. I artikel 299, stk. 1, tilføjes Republikken Bulgarien og Rumænien på listen over medlemsstater.

9. Artikel 314, stk. 2, affattes således:

"I medfør af tiltrædelsestraktaterne har teksterne til denne traktat på bulgarsk, dansk, engelsk, estisk, finsk, græsk, irsk, lettisk, litauisk, maltesisk, polsk, portugisisk, rumænsk, slovakisk, slovensk, spansk, svensk, tjekkisk og ungarsk tilsvarende samme gyldighed."

--------------------------------------------------
Ændringer i den primære ret efter republikken Bulgariens og Rumæniens tiltrædelse af den Europæiske union - III. Protokol vedrørende statutten for Domstolen



EU-Tidende nr. C 321 E af 29/12/2006 s. 0329 - 0329



ÆNDRINGER I DEN PRIMÆRE RET EFTER REPUBLIKKEN BULGARIENS OG RUMÆNIENS TILTRÆDELSE AF DEN EUROPÆISKE UNION Efter ikrafttrædelsen af traktaten om Republikken Bulgariens og Rumæniens tiltrædelse af Den Europæiske Union ændres følgende artikler således: III. PROTOKOL VEDRØRENDE STATUTTEN FOR DOMSTOLEN 1. Artikel 9, stk. 1, affattes således: "Ved den delvise nybesættelse af dommerembederne, der finder sted hvert tredje år, afgår der skiftevis fjorten og tretten dommere." 2. Artikel 48 affattes således: "Retten består af syvogtyve dommere." --------------------------------------------------
ÆNDRINGER I DEN PRIMÆRE RET EFTER REPUBLIKKEN BULGARIENS OG RUMÆNIENS TILTRÆDELSE AF DEN EUROPÆISKE UNION

Efter ikrafttrædelsen af traktaten om Republikken Bulgariens og Rumæniens tiltrædelse af Den Europæiske Union ændres følgende artikler således:

I. TRAKTATEN OM DEN EUROPÆISKE UNION

1. Artikel 23, stk. 2, tredje afsnit, andet punktum, affattes således:

"Afgørelser træffes med mindst 255 stemmer, afgivet af mindst to tredjedele af medlemmerne, der stemmer for."

2. Artikel 34, stk. 3, slutningen af første punktum, affattes således:

"og afgørelse træffes med mindst 255 stemmer, afgivet af mindst to tredjedele af medlemmerne, der stemmer for."

3. Artikel 53, stk. 2, affattes således:

"I medfør af tiltrædelsestraktaterne har teksterne til denne traktat på bulgarsk, estisk, finsk, lettisk, litauisk, maltesisk, polsk, rumænsk, slovakisk, slovensk, svensk, tjekkisk og ungarsk tilsvarende samme gyldighed."

--------------------------------------------------
12006E115

Traktaten om oprettelse af det Europæiske Fællesskab (Konsolideret udgave) - Tredje del - Fællesskabets politikker - AFSNIT VII - Den økonomiske og monetære politik - Kapitel 3 - Institutionelle bestemmelser - Artikel 115



EU-Tidende nr. C 321 E af 29/12/2006 s. 0093 - 0093

EF-Tidende nr. C 325 af 24/12/2002 s. 0081 - konsolideret udgave

EF-Tidende nr. C 340 af 10/11/1997 s. 0226 - konsolideret udgave

EF-Tidende nr. C 224 af 31/08/1992 s. 0039 - konsolideret udgave
Traktaten om oprettelse af det Europæiske Fællesskab (Konsolideret udgave) - Tredje del - Fællesskabets politikker - AFSNIT V - Transpor t - Artikel 72



EU-Tidende nr. C 321 E af 29/12/2006 s. 0071 - 0071

EF-Tidende nr. C 325 af 24/12/2002 s. 0062 - konsolideret udgave

EF-Tidende nr. C 340 af 10/11/1997 s. 0205 - konsolideret udgave

EF-Tidende nr. C 224 af 31/08/1992 s. 0027 - konsolideret udgave

(EØF-traktaten - ingen publikationsreference)



Artikel 72 Indtil de i artikel 71, stk. 1, omhandlede bestemmelser er fastsat, kan ingen medlemsstat uden Rådets enstemmige samtykke ændre de bestemmelser, der gælder på transportområdet den 1. januar 1958 eller for tiltrædende staters vedkommende på datoen for tiltrædelsen på en sådan måde, at de direkte eller indirekte bliver mindre gunstige for transportvirksomheder fra andre medlemsstater end for indenlandske transportvirksomheder. --------------------------------------------------
Artikel 296

1. Denne traktats bestemmelser er ikke til hinder for følgende regler:

a) ingen medlemsstat er forpligtet til at meddele oplysninger, hvis udbredelse efter dens opfattelse ville stride mod dens væsentlige sikkerhedsinteresser

b) hver medlemsstat kan træffe de foranstaltninger, som den anser for nødvendige til beskyttelse af sine væsentlige sikkerhedsinteresser, og som vedrører fabrikation af eller handel med våben, ammunition og krigsmateriel; disse foranstaltninger må ikke forringe konkurrencevilkårene inden for fællesmarkedet for varer, som ikke er bestemt specielt til militære formål.

2. Rådet fastlægger med enstemmighed på forslag af Kommissionen ændringer til den liste, det har fastlagt den 15. april 1958, over de varer, hvorpå bestemmelserne i stk. 1, litra b), finder anvendelse.

--------------------------------------------------
Artikel 82

En eller flere virksomheders misbrug af en dominerende stilling på fællesmarkedet eller en væsentlig del heraf er uforenelig med fællesmarkedet og forbudt, i den udstrækning samhandelen mellem medlemsstater herved kan påvirkes.

Misbrug kan især bestå i:

a) direkte eller indirekte påtvingelse af urimelige købs- eller salgspriser eller af andre urimelige forretningsbetingelser

b) begrænsning af produktion, afsætning eller teknisk udvikling til skade for forbrugerne

c) anvendelse af ulige vilkår for ydelser af samme værdi over for handelspartnere, som derved stilles ringere i konkurrencen

d) at det stilles som vilkår for indgåelse af en aftale, at medkontrahenten godkender tillægsydelser, som efter deres natur eller ifølge handelssædvane ikke har forbindelse med aftalens genstand.

--------------------------------------------------
Artikel 87

1. Bortset fra de i denne traktat hjemlede undtagelser er statsstøtte eller støtte, som ydes ved hjælp af statsmidler under enhver tænkelig form, og som fordrejer eller truer med at fordreje konkurrencevilkårene ved at begunstige visse virksomheder eller visse produktioner, uforenelig med fællesmarkedet i det omfang, den påvirker samhandelen mellem medlemsstaterne.

2. Forenelige med fællesmarkedet er:

a) støtte af social karakter til enkelte forbrugere, forudsat at den ydes uden forskelsbehandling med hensyn til varernes oprindelse

b) støtte, hvis formål er at råde bod på skader, der er forårsaget af naturkatastrofer eller af andre usædvanlige begivenheder

c) støtteforanstaltninger for økonomien i visse af Forbundsrepublikken Tysklands områder, som er påvirket af Tysklands deling, i det omfang de er nødvendige for at opveje de økonomiske ulemper, som denne deling har forårsaget.

3. Som forenelige med fællesmarkedet kan betragtes:

a) støtte til fremme af den økonomiske udvikling i områder, hvor levestandarden er usædvanlig lav, eller hvor der hersker en alvorlig underbeskæftigelse

b) støtte, der kan fremme virkeliggørelsen af vigtige projekter af fælleseuropæisk interesse eller afhjælpe en alvorlig forstyrrelse i en medlemsstats økonomi

c) støtte til fremme af udviklingen af visse erhvervsgrene eller økonomiske regioner, når den ikke ændrer samhandelsvilkårene på en måde, der strider mod den fælles interesse

d) støtte til fremme af kulturen og bevarelse af kulturarven, når den ikke ændrer samhandels- og konkurrencevilkårene i Fællesskabet i et omfang, der strider mod de fælles interesser

e) andre former for støtte, hvorom Rådet på forslag af Kommissionen træffer beslutning med kvalificeret flertal.

--------------------------------------------------
Artikel 81

1. Alle aftaler mellem virksomheder, alle vedtagelser inden for sammenslutninger af virksomheder og alle former for samordnet praksis, der kan påvirke handelen mellem medlemsstater, og som har til formål eller til følge at hindre, begrænse eller fordreje konkurrencen inden for fællesmarkedet, er uforenelige med fællesmarkedet og er forbudt, navnlig sådanne, som består i:

a) direkte eller indirekte fastsættelse af købs- eller salgspriser eller af andre forretningsbetingelser

b) begrænsning af eller kontrol med produktion, afsætning, teknisk udvikling eller investeringer

c) opdeling af markeder eller forsyningskilder

d) anvendelse af ulige vilkår for ydelser af samme værdi over for handelspartnere, som derved stilles ringere i konkurrencen

e) at det stilles som vilkår for indgåelse af en aftale, at medkontrahenten godkender tillægsydelser, som efter deres natur eller ifølge handelssædvane ikke har forbindelse med aftalens genstand.

2. De aftaler eller vedtagelser, som er forbudt i medfør af denne artikel, har ingen retsvirkning.

3. Bestemmelserne i stk. 1 kan dog erklæres uanvendelige på:

- enhver aftale eller kategori af aftaler mellem virksomheder

- enhver vedtagelse eller kategori af vedtagelser inden for sammenslutninger af virksomheder,

og

- enhver samordnet praksis eller kategori deraf

som bidrager til at forbedre produktionen eller fordelingen af varerne eller til at fremme den tekniske eller økonomiske udvikling, samtidig med at de sikrer forbrugerne en rimelig andel af fordelen herved, og uden at der:

a) pålægges de pågældende virksomheder begrænsninger, som ikke er nødvendige for at nå disse mål

b) gives disse virksomheder mulighed for at udelukke konkurrencen for en væsentlig del af de pågældende varer.

--------------------------------------------------
12006E312

Traktaten om oprettelse af det Europæiske Fællesskab (Konsolideret udgave) - Sjette del - Almindelige og afsluttende bestemmelser - Artikel 312



EU-Tidende nr. C 321 E af 29/12/2006 s. 0180 - 0180

EF-Tidende nr. C 325 af 24/12/2002 s. 0154 - konsolideret udgave

EF-Tidende nr. C 340 af 10/11/1997 s. 0301 - konsolideret udgave

EF-Tidende nr. C 224 af 31/08/1992 s. 0078 - konsolideret udgave

(EØF-traktaten - ingen publikationsreference)
12008E/AFI/DCL/60

Konsolideret udgave af traktaten om den Europæiske Unions funktionsmåde - ERKLÆRINGER knyttet som bilag til slutakten fra den regeringskonference, der vedtog Lissabontraktaten, undertegnet den 13. december 2007 - C. ERKLÆRINGER FRA MEDLEMSSTATERNE - 60. Erklæring fra Kongeriget Nederlandene ad artikel 355 i Konsolideret udgave af traktaten om den Europæiske Unions funktionsmåde



EU-Tidende nr. 115 af 09/05/2008 s. 0358 - 0358
PROTOKOL (nr. 35)

OM ARTIKEL 40.3.3 I IRLANDS FORFATNING

DE HØJE KONTRAHERENDE PARTER

ER BLEVET ENIGE OM følgende bestemmelse, der knyttes som bilag til traktaten om Den Europæiske Union, traktaten om Den Europæiske Unions funktionsmåde og traktaten om oprettelse af Det Europæiske Atomenergifællesskab:

Intet i traktaterne, traktaten om oprettelse af Det Europæiske Atomenergifællesskab og senere traktater og akter om ændring eller supplering af disse berører anvendelsen i Irland af artikel 40.3.3 i Irlands forfatning.

--------------------------------------------------